ગુજરાતી સમાચાર: SRKને મોટી રાહત, ગુજરાત હાઈકોર્ટે સમન પર રોક લગાવી | Gujarat High Court Stays Summons Issued To Shah Rukh Khan Over Vadodara Railway Station Incident - Bollywood News | I Am Gujarat
Gujarati News Bollywood SRKને મોટી રાહત, ગુજરાત હાઈકોર્ટે સમન પર રોક લગાવી
SRKને મોટી રાહત, ગુજરાત હાઈકોર્ટે સમન પર રોક લગાવી
Published: Mar 31, 2017 10:30 am IST
ફિલ્મ રઈસના પ્રમોશન દરમિયાન વડોદરા સ્ટેશન પર એક વ્યક્તિના મોત સંબંધિત કેસમાં શાહરુખે ગુજરાત હાઈકોર્ટની મદદ માંગી હતી. આ ઘટના માટે વડોદરા રેલવે પોલીસ તરફથી સમન જારી કરવામાં આવ્યો હતો, જેના વિરુદ્ધ તેણે કોર્ટમાં અરજી કરી હતી. અત્યારે આ કેસમાં શાહરુખને મોટી રાહત મળી છે.
શાહરુખ ખાનની અરજી પછી ગુજરાત હાઈકોર્ટે વડોદરા રેલવે પોલીસ દ્વારા તેમના વિરુદ્ધ જાહેર કરેલા સમન પર રોક મુકી છે. વડોદરા રેલવે પોલીસે શાહરુખની સાથે ફિલ્મ રઈસના કો-પ્રોડ્યુસર એક્સેલ એન્ટરટેનમેન્ટને પણ સમન પાઠવ્યું હતુ. આ આખી વાત રેલ મંત્રી સુરેશ પ્રભુ સુધી પહોંચી હતી અને તેમણે રાજ્યના રેલવે પોલીસને આ ઘટનાની તપાસ કરવાનો આદેશ આપ્યો હતો. શાહરુખે બુધવારે ગુજરાત હાઈકોર્ટમાં અરજી કરી અને પોતાને નિર્દોષ જણાવ્યો હતો.
ઉલ્લેખનીય છે કે 23 જાન્યુઆરીના રોજ શાહરુખ પોતાની ફિલ્મ રઈસના પ્રમોશન માટે મુંબઈથી દિલ્હી સુધી ટ્રેનમાં આવ્યો હતો. શાહરુખના આવવાના ખબર સાંભળીને વડોદરા રેલવે સ્ટેશન પર પણ ભારે ભીડ ભેગી થઈ ગઈ હતી. લોકો કિંગ ખાનની એક ઝલક મેળવવા માટે ગાંડા થયા હતા. આ ભીડમાં ફહરીદ ખાન પઠાણ નામની એક વ્યક્તિનું હાર્ટ અટેકમાં અવસાન થયુ હતુ. ઘટનામાં બીજા લોકો પણ ઈજાગ્રસ્ત થયા હતા.